Cini-teatru San Vicenti

Cini-teatru San Vicenti es un edificiu que hué dela cofradía de San Vicenti i endispués á síu i és propiedá monicipal. Se soponi que hué costruíu nel siegru XIX o escomiençus del siegru XX i está en Huentis de León.

 Estoria 
La su costrución se creyi que hué pal acaberu del siegru XIX o esmiençus del siegru XX. Mentau assina comu cini San Vicenti, por sel primeramenti dela cofradía de San Vicenti, enque endispués hué alquiriu nel 1976, pol alcaldi Don Ezequiel Navarru i aluegu passó a sel propiedá monicipal. Dendi antocis á teníu un gastu mu variáu entrepetandu obras de teatru, proyetandu penículas, runionis, jornás, congressus i lo mas emportanti, col celebramientu del Antrueju o Carnaval.

 Descreción 
Se halla assitiau ena calli Timoteu Pérez Rubiu, qu'és el nombri dun pintol estremeñu d'Oliva dela Frontera, dela raya estremeña. Está nun sitiu mentau comu Villa dela Conocencia i delas Artis, ena parti mas central del puebru de Huentis de León. Es un edificiu menumental con una pranta inregulal i con unas enormis paeris de piera, devíu a qu'el terrenu es mu repinau. Tieni dos entrás, la prencipal ala calli de Timoteu Pérez Rubiu i la laera ala calli dela Escuela. Embaxu del edificiu ai una antiguosa casa que ara se gasta comu salona i centru pala associación de mugeris del puebru.

 Estilu 
miniaturadeimagen|200x200px|Villa dela Conocencia i las Artis
El su estilu es neomudéjar i hué catalogau cona crassi 1 i el grau 2 comu edificiu de valol estóricu artísticu, al sel el únicu cini-teatru neomudéjar d'Estremaúra. Lo mas emportanti son los platonis moernistas, enque amás tieni las plateas, el gallineru, las butacas i el templeti, con una cabusía pa acogel a 375 pessonas.

 Usança i senificau 
miniaturadeimagen|170x170px|Calli Timoteu Pérez Rubiu
Polo natural, se gasta pa vel penículas quandu las ain palos espetaoris, peru palo más gastau i lo mas celebrau, es pal Antrueju que se hazi nel puebru dendi los añus 80, enas fechas corretas del celebramientu d'estas fiestas. Nesti festeju, ain corrupelas de zagalis, zagalas i adultus que subin pal templeti a cantal angunas cancioninas conos assuntus qu'ai d'ugañu, tantu del puebru comu eno tocanti alo nacional o entrenacional. Tamién se hazin obras de teatru i otras atividais comu juegus de zagalis, congressus, jornás i más.

 Conservancia 
miniaturadeimagen|165x165px|Teatru-cini San Vicenti
Hazi angunus añus, nel 2006 i nel 2011, hué obrau i retificau, pos tenía angunus poblemas devíu ala viejura dela estrutura i possimenti al su tejau, peru tolos arreglijus se hazierun sin mual la traça del edificiu i dexandu tol su encantu i las qualidais de sempri. Nestas obras i retificacionis s'atoparun nel frontón con un santu de Cervantes, qu'avía estau incultu hata essi momentu i que hué debujau por un pessonagi alónimu.

 Guipal tamién 
Huentis de León

 Referencias 

 Atijus p'ahuera 

Antruejus 2012
Antruejus 2019

Categoría:Edificius d'Estremaúra